<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ul><li>
പാടും പരമനു പരിചൊടു ഞാൻ വരുമവനു സതതം ജയം <br/>
ഓടും വാജിയെ സാദിയോടു കൂടവേ <br/>
കടലൂടെ തള്ളി തൻ തേജസ്സോടെ പ്രബലപ്പെട്ടാൻ<br/>
</li></ul>
<ol>
<li>
മാമകബലം സ്തുതിയായവൻ താൻ യഹോവാ <br/>
ആയവനെനിക്കുള്ള രക്ഷയും ദൈവവുമാം <br/>
ആകയാലവന്നൊരു വാസസ്ഥലം ചമയ്പ്പേൻ <br/>
ഹാ! പിതൃദേവനവൻ ഞാനവനെ പുകഴ്ത്തി<br/>
</li>
<li>
യുദ്ധമനുഷ്യനവൻ യാഹെന്നവന്റെ നാമം <br/>
സത്വരം ഫറവോവിൻ സൈന്യം രഥങ്ങളെയും <br/>
അബ്ധിയിൽ തള്ളിയിട്ടു യുദ്ധനേതാക്കൾ മുങ്ങി <br/>
ഗുപ്തരായ് ചെങ്കടലിലത്തലോടവർ താണു<br/>
</li>
<li>
ആയവരെ ആഴങ്ങൾ മൂടി കല്ലുപോലവർ <br/>
ആയമോടടിയിലോട്ടായവർ താണു യഹോവയേ <br/>
നിൻ വലത്തുകൈ ആയോധനേ <br/>
ബലപ്പെട്ടായതു ശത്രുക്കളെ മായമെന്യേ നുറുക്കി<br/>
</li>
<li>
നിന്നെതിരികളെ നിന്നുന്നത തേജസ്സിനാലൊന്നിച്ചു <br/>
തള്ളിക്കളഞ്ഞുന്നതനേ നിന്നുടെ മിന്നിജ്വലിക്കും ക്രോധം <br/>
നിന്നിൽ നിന്നയച്ചു നീ ചിന്നും താളടിയേപ്പോൽ <br/>
തിന്നിതവരെയതു<br/>
</li>
<li>
നിൻ മൂക്കിലെ ദ്വാരങ്ങളിൻ ശ്വാസത്താൽ വെള്ളങ്ങൾ <br/>
ഒന്നിച്ചു കൂടപ്പെട്ടു നീരോട്ടങ്ങൾ കൂട്ടംപോൽ <br/>
നിന്നിതാഴങ്ങൾ കടൽ തന്നുള്ളിലുറച്ചുപോയ് <br/>
വന്ദിതനേ! പരമ മന്നവ! നിൻ കൃപയാൽ<br/>
</li>
<li>
ശത്രുപറഞ്ഞു: ഞാൻ പിന്നാലെ ചെല്ലും, പിടിക്കും<br/>
വിദ്രുതമപഹൃതം ഭദ്രം ഞാൻ ഭാഗിച്ചിടും <br/>
തൃപ്തിപ്പെടുമെന്നാത്മാവത്രയെക്കൊണ്ടുമുടൻ<br/>
ഉദ്ധരിച്ചെൻ വാളാൽ ഞാൻ നിഗ്രഹിക്കുമവരെ<br/>
</li>
<li>
നിൻ കാറ്റുകൊണ്ടുതി നീ; സിന്ധുവവരെ മൂടി<br/>
ചെങ്കടലിലീയം പോൽ ശങ്കയെന്യേ താണവർ <br/>
നിന്നത്ഭുതക്രിയകൾ പങ്കഹീനസ്തുതികൾ <br/>
തങ്കലെത്രയും മാന്യൻ ശങ്കനീയൻ നിസ്തുല്യൻ<br/>
</li>
<li>
നീട്ടി വലത്തുകൈ നീ തട്ടി വിഴുങ്ങി ഭൂമി <br/>
കൂട്ടിക്കൊണ്ടുവന്നു നിൻ കൂട്ടത്തെ കൃപയാ നീ <br/>
വാട്ടമില്ലാസ്ഥലത്തു കേട്ടാൽ ജനം പേടിക്കും <br/>
സ്പഷ്ടമായ് ഫെലിസ്ത്യരോ തട്ടുകേടായ് ദുഃഖിക്കും<br/>
</li>
<li>
ഏദോം പ്രഭുക്കളെല്ലാം ഖേദമോടെ ഭ്രമിക്കും <br/>
മോവാബിലെ ബലവാന്മാരാകവേ വിറയ്ക്കും<br/>
കനാൻ പ്രജകളെല്ലാം സാവേഗമായ് ദ്രവിക്കും <br/>
ഹാ! ഭയവും ഞെട്ടലും ആയവരെ പിടിക്കും<br/>
</li>
<li>
നിൻ ഭുജവല്ലഭതസ്തംഭിതരായവർ നിൻ<br/>
സമ്പാദിത ജനം കടന്നു പോകും വരെയ്ക്കും <br/>
കമ്പനമില്ലാതുള്ള കല്ലുകൾ പോലെ തന്നെ <br/>
കുംഭിനീനാഥനേ! നിൻ മുമ്പിലിരിക്കുമവർ<br/>
</li>
<li>
ഉൾപ്രവേശിപ്പിച്ചു നിൻ സൽപുരത്തിലവരെ <br/>
ത്വൽപാർപ്പിനായ് സ്ഥാപിച്ച ശുദ്ധസ്ഥലത്തുതന്നെ <br/>
കെൽപ്പുള്ള നിന്നവകാശാൽപേതരാദ്രി തന്നിൽ <br/>
നിൽപ്പാനരുളും ഭവാൻ സൽപാലകനായ് വാഴും. K.V.S<br/>
</li>
</ol>

<br/>
<br/>
<br/>
<br/>
</body>
</html>
